Kastor ha Polideükes - Wikipedia

# Kastor ha Polideükes

### Diwar Wikipedia, an holloueziadur digor

Skeudenn:Dioskouroi.jpg
Kastor ha Polideukes, treset war ur gib gant tresadennoù ruz, 450 kent J.-K.

Kastor (En Henc'hresianeg Κάστωρ, Kástôr) ha Polideükes (Πολυδεύκης, Polydeúkês), er vitologiezh c'hresian, zo daou vreur anvet ivez an Dioskouroi (Διόσκουροι, da lâret eo « Mibien Zeus »). Breudeur gevell Elena Troia ha Klitaimnestra int.

# [kemmañ] Mojenn

Ganet int bet e Sparta gant Leda. Hervez Homeros ez int mibien Tindareos o-daou. Desket o deus da Herakles an doare da embregañ ar c'hezeg ha d'en em gannañ gant armoù. Kemer a reont perzh en ergerzhadenn an Argonaoted. Mervel a reont o-daou etre skrapadenn Elena hag an dekved bloavezh seziz war Droia (Ilias, III, 236–244). Lakaet int da zoueed goude-se.

# [kemmañ] Azeulerezh

E Sparta emañ al lec'h pennañ ma vezont azeulet. Pindaros a rae anezho « Merourien Sparta » (ταμίαι Σπάρτας, tamiai Spartas, Xet telenngan nemean, 52). Daou int evel rouanez Sparta. Gwareziñ a reont arme ar geodediz a gas atav d'ar brezel un hollad div vazh liammet etrezo hag anvet δόκανα, dokana en henc'hresianeg (diwar δοκός, dokos, an hordenn, ar varrenn)

Azeulet e vezont ivez en Olimpia hag en Aten e lec'h ma vezont anvet Ἄνακες (Anakes en henc'hresianeg, furm gozh eus al liester ἄναξ, anax, « an aotrou »), hag e Samotrake e lec'h ma vezont lesanvet Κάϐειροι (Kabeiroï).

Diwan a reas azeulerezh Kastor ha Polideükes e Tusculum hag e Roma ivez. E 484 kent J.-K. e oa savet un templ evite war forom Roma evit trugarekaat anezho eus o skoazell e kombat al lenn Regille. Alies e vez dalc'het bodadennoù ar sened eno.

Tetradrakm arc'hant eus ar roue gresian-ha-baktrian Eukratides I (171-145 kent J.-K.) gant an Dioskouroi.
Tu kroaz: Penn Eukratides I. Tokarn kinklet gant kerniel ha divskouarn tarv.
Tu pil: An Dioskouroi, Pep hini o terc'hel ur barr palmez en dorn kleiz, ur speg en dorn dehou. enskrivadenn : BASILEOS MEGALOI EUKRATIDOI "Roue bras Eukratides".

an Dioskouroi war ur pezh moneiz eus an impalaer roman Maxentius
Adtapet diwar "http://br.wikipedia.org../../../k/a/s/Kastor_ha_Polide%C3%BCkes_7334.html"

Rummadoù ar bajenn: Mojennoù Hellaz

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Bosanski
- Deutsch
- Ελληνικά
- English
- Español
- Eesti
- Suomi
- Français
- עברית
- Hrvatski
- Italiano
- 日本語
- Lëtzebuergesch
- Lietuvių
- Nederlands
- Polski
- Português
- Русский
- Srpskohrvatski / Српскохрватски
- Svenska
- Українська